[{"text_idx": "#000002", "text": "Nia hodiau\u0306a felietono pri Koninda Pollando estas dedic\u0302ita al karnavala periodo en Pollando, grandparte retrorigarde. La komencaj kulturkronikaj informoj koncernas grandan ekspozicion pri la korea arto, kiu meze de januaro finig\u0302is en Varsovio kaj pliajn memoraj\u0302ojn pri bjalistoka poeto Wies\u0142aw Kazanecki, kiuj ric\u0302igis la Podlah\u0302ian Libraron.\nLa E-komunumaj informoj rilatas al la decido de la au\u0306toritatoj de Braziljo, kiu ekde 2020 en la listo de siaj eventoj la 26-an de julio solenos kiel Tagon de Esperanto; kaj al la kunlaboro inter Litova E-Asocio kun la novaj\u0302agentejo Mano kras\u030ctas. Dank\u2019 al g\u0302i la agentejo prezentas i.a. E-kurson, kiun gvidas Grazina OPULSKIENE. Krome ni informas pri la kunlaboro de Asocio Jura Bru\u0308schweiler kun Svisa E-Societo por aperigi nunjare libron pri Hector Hodler en lia 100-a mortodatreveno.\nMuzike akompanas nin bjalistokaj gejunuloj per la kanzono \u201eSe sento scii povus\u201d el la KD Bjalistokaj Prezentaj\u0302oj. Asorti kantas pri \u201eVerda hejmo Esperanto\u201d. La apudanta nian programinformon foto referencas al la dau\u0306ranta karnavala periodo.\nTradicie ni disponigas eksterelsende paralele legeblajn kaj au\u0306deblajn tekstojn el la hodiau\u0306a elsendo en unuopaj rubrikoj de nia pag\u0302o. Hodiau\u0306 t.e. estas \u201ekulturkronikaj informoj\u201d kaj \u201efelietono\u201d. Uzu tiun c\u0302i servon mem kaj rekomendu al aliaj, kiel efikan manieron altigi la au\u0306dokomprenon kaj parolkapablon. La elsendo estas au\u0306debla ankau\u0306 en jutubo c\u0302e la kanalo Espero2009: I.a. pere de g\u0302i vi povas rapidigi au\u0306 malrapidigi la parolrapidecon konforme al viaj bezonoj."}]